13 ปีที่รอคอย
(ภาพ : AP),ไม่มีพลิกโผสำหรับเกมรอบชิงชนะเลิศศึกยูฟ่า แชมเปียนส์ ในฤดูกาล 2017-2018 เป็นการพบกันระหว่าง ราชันชุดขาว เรอัล มาดริด ยักษ์ใหญ่แดนกระทิงดุ พบกับ หงส์แดง ลิเวอร์พูล ทีมแกร่งจากแดนผู้ดีอังกฤษ โดยในรอบชิงดำจะเตะในวันที่ 26 พ.ค.นี้ ที่สนาม เอ็นเอสซี โอลิมปิกสกี สเตเดียม ในกรุงเคียฟ ประเทศยูเครน,เรอัล มาดริด ไปยืนรอก่อนในรอบชิงฯ ด้วยการปราบ เสือใต้ บาเยิร์น ทีมแกร่งจากเมืองเบียร์ มาอย่างสุดมันส์ สกอร์รวม 2 นัด 4-3 ขึ้นแท่นไปไล่ล่าแชมป์สมัยที่ 13 เป็นทีมแรก,วันถัดมา หงส์แดง ก็มาตามนัด แม้บุกไปพ่าย 2-4 แต่รวมผลสองนัดยังเข้ารอบด้วย สกอร์รวม 7-6 ตีตั๋วเครื่องบินไปดวลกับ ชุดขาว ที่เคียฟ แบบไม่ล็อกถล่มให้น้ำตานองหน้า,ต้องบอกว่าเป็นอีกปีที่บรรดาพลพรรค เดอะ ค็อป ปลื้มปริ่มใจกับฟอร์มการเล่นของทีมจริงๆ แม้ว่าจะไม่สามารถคว้าแชมป์พรีเมียร์ลีกได้ แต่สิ่งที่เยียวยาหัวใจของพวกเขาก็คือถ้วยใบโตที่จะเอาไปแสดงตู้โชว์เป็นใบที่ 6 ในพิพิธภัณฑ์สโมสรที่สนามแอนฟิลด์,มองย้อนกลับไปตั้งแต่เปิดฉากถ้วยใบนี้ หงส์แดง แทบจะไม่ได้อยู่ในสายตาของบรรดาเกจิลูกหนังทั่วโลกเลยแม้แต่นิดเดียวว่าจะผ่านเข้าสู่รอบชิงชนะเลิศ,เพราะมีทีมชั้นนำของยุโรปขวางทางอยู่มากมายไม่ว่าจะเป็นบาร์เซโลนา, บาเยิร์น มิวนิก, ยูเวนตุส, ปารีส แซงต์ แชร์กแมงต์ หรือแม้กระทั่งเพื่อนร่วมลีกอย่าง แมนฯ ยูไนเต็ด และ แมนฯ ซิตี้ ที่ก่อนหน้านี้ภาษีดีกว่า,แต่พลพรรคหงส์แดงก็แสดงให้เห็นแล้วว่าพวกเขาหักปากกาเซียนทั้งหมด โดยเพิ่งแพ้นัดแรกของซีซั่นในเกมพบกับโรมา เมื่อวันพุธที่ผ่านมา ก่อนหน้านี้ครองสถิติสวยหรูลงเล่นมา 13 นัด ชนะ 8 เสมอ 5 ก่อนจะมาเสียสถิติไร้พ่ายให้กับ หมาป่าเหลืองแดง ไปหมาดๆ,เท่านั้นยังไม่พอใครจะคิดว่า หงส์แดง จะกลายเป็นทีมที่พังสถิติยิงเยอะที่สุดในรายการนี้หลังกดรวมไปทั้งหมด 46 ประตู ในฤดูกาลนี้ แซงหน้าบาร์เซโลนา ยอดทีมจากสเปน ที่ทำไว้ 45 ประตู เมื่อฤดูกาล 1999-2000 ลงไปได้,แถมยังทำได้เพียงแค่ 14 นัดเท่านั้น ขณะที่ เจ้าบุญทุ่ม ต้องใช้ถึง 16 เกมด้วยกัน โดย หงส์แดง ยังเหลืออีก 1 นัดที่บันทึกจะสร้างประวัติศาสตร์เพิ่มเติมลงไปอีก,เมื่อย้อนดูจากผลงานที่สวยหรูและสถิติต่างๆ ที่ผ่านมา หงส์แดง มาไกลขนาดนี้ต้องแชมป์เท่านั้น,ถ้ากลับบ้านมือเปล่าแทบจะไม่มีค่าอะไรเลย,หงส์แดง คว้าแชมป์ล่าสุดเมื่อปี 2005 ที่พลิกโค่น เอซี มิลาน มาได้,13 ปีที่รอคอยฝันจะเป็นจริงหรือสลายไปกับสายลม 26 พ.ค.นี้รู้กัน,มะระหวาน
ต้องบอกว่าเป็นอีกปีที่บรรดาพลพรรค เดอะ ค็อป ปลื้มปริ่มใจกับฟอร์มการเล่นของทีมจริงๆ แม้ว่าจะไม่สามารถคว้าแชมป์พรีเมียร์ลีกได้
ยูฟ่า แชมเปียนส์ลีก,เรอัล มาดริด,ลิเวอร์พูล,ตะลุยฟุตบอลโลก,มะระหวาน